DE CORNEILLE DE SCHEPPER. 133 



mesme condition que le susdict de Poloigne; offrant, sy je vouloye me 

 transporte!' ou vers le roy Ferdinande ou vers l'Empereur pour la réso- 

 lution sur ce que dessus, il me livreroit ou en Vienne ou en Venise; que 

 encoires que je fusse envoyé au nom du Roy, il sçavoit, toutesfois, que 

 soubz le prétexte du Roy, j'estoye envoyé par l'empereur Charles. A quoy 

 nous avons respondu qu'il estoil loisible à un chascun de croire ce que 

 bon luy semble, mais qu'il nous failloit besoigner selon notre charge, luy 

 disant qu'estoye déterminé de retourner par Hongrie. 



Que quant aux affaires d'Hongrie, qu'il en parleroit cy-après avec nous 

 plus amplement, pour ce qu'il y avoit plusieurs choses à moyenner; que 

 le Grand Turcq vouloit inviolablement garder la promesse qu'il avoit faicte 

 au roy Jehan du vivant d'iceluy ; mais sy nous voulions nous fier en luy, 

 qu'il nous asseureroit qu'après la mort dudict vayvoda, le royaulme d'Hon- 

 grie viendroit au pouvoir dudict roy Ferdinande; qu'il estoit bruict que luy 

 Aloisius désiroit pour soy ledict royaulme, ce que néantmoins n'estoit 

 vray : et je puisse, dict-il, mourir comme ung chien, sy j'ay jamais eu ou 

 ay telle volonté. Il a dict beaucoup de maulx de ceux d'Hongrie, disant 

 que c'estoit un peuple intractable, très-mauvais et desloyal. Qu'au com- 

 mencement de l'assemblée tenue à Poson, l'on avoit commencé à traicter 

 que le roy Jehan parlamentasseavec le roy Ferdinande, ce que néantmoins 

 il avoit desconseillé, affin d'oster toutte suspicion aux Turcqz; mais qu'on 

 avoit arresté qu'il parlasse avecq le roy Ferdinande, ce que du tout eust 

 advenu sy les nouvelles de la paix icy faicte ne fussent survenues. En après 

 il a faict ung long discours touchant son authorité, disant entre aultres 

 choses qu'il estoit, et vouloit mourir comme bon crestien ; que comme 

 Dieu est au ciel , ainsy sans luy tout le royaulme d'Hongrie appartiendroit 

 aux Turcqs, mais qu'il avoit esté préservé par son moyen; que c'estoit 

 une grande grâce de Dieu lequel luy avoit donné telle authorité entre les 

 Turcqz, voires tant grande que jusques lors aulcun crestien n'avoit jamais 

 eu près ceste gent. Il dict aussy que Imbrahim Bassa estoit mal satisfaict 

 des Vénetiens ; et sur ce que le seigneur Hiérosme luy déclara que luy, 

 Aloisio Grity, changeroit facillement le cœur dudict Bassa, pour ce qu'il 

 favorisoit aux Vénetiens, il respondit estre véritable, qu'il les favorisoit 



